Roux & Enja Steenkamp – Troue van die Jaar
Roux & Enja Steenkamp
Vir dekades lank kan 'n Karoo bossie oorleef. Dit kan die uiterste temperatuur omstandighede weerstaan en tydens 'n droogte kan dit voorkom of die bossie al lankal dood is, maar hy stel nooit teleur nie. Sy wortels is diep vas geanker in die grond. Gee hom 'n druppel reën dan sien jy die lewe in hom uitkom sodat skape vir jare lank aan hom kan wei
Ons liefde is soos 'n Karoo bossie. Ons staan saam deur droogte en vloede, ver paaie en lang maande. Ons wortels is vas gegrond aan God se liefde en daarom het ons mekaar in oorvloed lief en gaan ons nog vir jare lank mekaar lief hê.
Op 'n warm somersdag, tussen droë Karoo vlaktes en 'n geduldige skilpad op ons "troupad" het ons sprokies verhaal af gespeel. Tussen skape en stof het die Karoo na maande se droogte uiteindelik sy reën gekry en 'n Skaapboer sy liefde verewig gemaak aan sy bruid terwyl trane gedeel was tussen familie en vriende.
Vroegoggend opwindenheid het begin toe ons wakker word in die mooie klein karoo dorpie, Loxton, in die Noord-Kaap en die vars lug ons omhels.
Die aankoms van familie en vriende wat ver gereis het, het baie liefde en emosies saam gebring, maar tog rustig, skoon en met 'n sagte briesie het ons buite tussen die natuur en onder duisende dennebome die res van ons lewe aan mekaar beloof!
Daarna was soene uit gedeel en makietie was gehou! Daar was gedans, gesing en gelag tot laat nag! En die heerlike bymekaarkoms om 'n nuwe huwelik te vier!
Dié dag was die beste dag van ons lewe, en 'n dag wat ons nooit sal vergeet nie. Die klipkoppies van Jakhalsdans en die sonsak van 28 November 2020 het die mooiste liefdes verhaal beleef en het 'n besonderse Karoo sprokiestroue as herinnering!